รัฐบาลไทย-ข่าวทำเนียบรัฐบาล-บอร์ดกองทุนพัฒนาดิจิทัลฯ อนุมัติ 6 โครงการ ช่วยส่วนราชการ รัฐวิสาหกิจ สถานพยาบาล โรงเรียนแพทย์ รองรับผลกระทบจากไวรัสโควิด-19
วันพฤหัสบดีที่ 5 พฤศจิกายน 2563
บอร์ดกองทุนพัฒนาดิจิทัลฯ อนุมัติ 6 โครงการ ช่วยส่วนราชการ รัฐวิสาหกิจ สถานพยาบาล โรงเรียนแพทย์ รองรับผลกระทบจากไวรัสโควิด-19
บอร์ดกองทุนพัฒนาดิจิทัลฯ อนุมัติ 6 โครงการ ช่วยส่วนราชการ รัฐวิสาหกิจ สถานพยาบาล โรงเรียนแพทย์ รองรับผลกระทบจากไวรัสโควิด-19
วันนี้ (5 พ.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 6/2563 โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมด้วย
ที่ประชุมรับทราบผลการดําเนินงานของกองทุนพัฒนาดิจิทัลเพื่อเศรษฐกิจและสังคม อาทิ แผนการดําเนินงานประจําปีแผนการใช้จ่ายเงินและตัวชี้วัดการประเมินผลของกองทุน การเข้าร่วมประชุมเพื่อให้ข้อมูลที่เกี่ยวข้องกับกองทุนต่อสภาผู้แทนและวุฒิสภา ผลการดําเนินงานตามข้อเสนอแนะของผู้ตรวจสอบภายในประจําปีงบประมาณ พ.ศ. 2563 การเปิดรับข้อเสนอโครงการกิจกรรมของกองทุนฯ ประจําปีงบประมาณ พ.ศ. 2563 ครั้งที่ 2 และผลการดําเนินงานและการเบิกจ่ายเงินโครงการที่ประกาศเปิดรับข้อเสนอโครงการ/กิจกรรมของกองทุนสําหรับหน่วยงานของรัฐ เอกชน และประชาชนทั่วไป
โอกาสนี้ ยังได้พิจารณาเปลี่ยนแปลงรายละเอียดของสัญญาฯ โครงการที่มีคําขอวงเงินเกินกว่า 10 ล้านบาท จํานวน 2 โครงการ ได้แก่โครงการทดสอบเทคโนโลยีดิจิทัล และ 5G สําหรับให้บริการรักษาโรคหลอดเลือดสมองเฉียบพลันโดยใช้รถโมบายสโตรคยูนิตร่วมกับระบบปรึกษาทางไกลของคณะแพทย์ศาสตร์ศิริราชพยาบาล มหาวิทยาลัยมหิดล โดยอนุมัติการเปลี่ยนแปลงหมวดงบประมาณ คุณลักษณะเฉพาะของเครื่อง CT scan รวมถึงปรับเงื่อนไขการเบิกจ่ายเงินจากกองทุน (Payment Term) และแผนปฏิบัติการและแผนงบประมาณให้สอดคล้องโดยไม่เปลี่ยนแปลงระยะเวลาและวงเงินงบประมาณโครงการ และโครงการจัดทําระบบดิจิทัลและเทคโนโลยีเพื่อเชื่อมโยงข้อมูลสุขภาพทั่วประเทศของบริษัท กสท โทรคมนาคม จํากัด (มหาชน) โดยอนุมัติขยายระยะเวลาการดําเนินงานโครงการจาก 12 เดือน เป็น 15 เดือน รวมถึงปรับเงื่อนไขการเบิกจ่ายเงินจากกองทุน (Payment Term) และแผนปฏิบัติการและแผนงบประมาณให้สอดคล้องโดยไม่เปลี่ยนแปลงวงเงินงบประมาณโครงการ รวมทั้งอนุมัติโครงการตามประกาศเปิดรับข้อเสนอโครงการ/กิจกรรมฯ ประจําปีงบประมาณ พ.ศ. 2563 ครั้งที่ 2 มาตรา 26 (1) และ (2) ที่มีคําขอวงเงินเกินว่า 10 ล้านบาท จํานวน 6 โครงการ ได้แก่ โครงการพัฒนาศักยภาพผู้ประกอบการด้าน Digital Economy ภาคกลาง โครงการศูนย์ดิจิทัลเพื่อการพัฒนาการสร้างหลักสูตรการเรียนการสอนการพัฒนามนุษย์ เพื่อรองรับยุทธศาสตร์ชาติ 20 ปี และการแข่งขันทางเศรษฐกิจโลกในอนาคต โครงการพัฒนาทักษะการเรียนอาหารออนไลน์ สถาบันการอาหารไทย (Thai Cuisine Academy) โครงการปัญญาประดิษฐ์และแอปพลิเคชันอัจฉริยะสําหรับวินิจฉัยโรคผิวหนังในผู้ป่วยเด็ก โครงการพัฒนาระบบฐานงานบริการคลังข้อมูลเสียง (Sound Data Services Platform) เพื่อการพัฒนาเศรษฐกิจสังคมและสิ่งแวดล้อม และโครงการเพิ่มขีดความสามารถในการรักษาความปลอดภัยระบบสาระสนเทศสําหรับรองรับหน่วยงานที่มีภารกิจที่สําคัญเป็นพิเศษและเพื่อประโยชน์สาธารณะของประเทศ ด้วย
ทั้งนี้ รองนายกรัฐมนตรีได้สั่งการให้คณะกรรมการฯ เร่งสรรหาบุคลากรที่จําเป็นเพื่อช่วยในการดําเนินงานของกองทุนฯ ให้ประสพผลสัมฤทธิ์และมีประสิทธิภาพ โดยให้ที่ปรึกษากองทุน ช่วยเหลือแนะนําที่เป็นประโยชน์ในการบริหารงานกองทุน รวมทั้งมอบหมายให้หน่วยงานที่เกี่ยวข้องเร่งดําเนินโครงการตามที่ได้รับการอนุมัติให้เกิดผลเป็นรูปธรรมอย่างเร่งด่วนด้วย
-----------------------------
กลุ่มประชาสัมพันธ์และเผยแพร่ สํานักโฆษก